google/wiki40b huggingface dataset:
महेश नवमी

प्रतिवर्ष, ज्येष्ठ मास के शुक्ल पक्ष की नवमी को "महेश नवमी" का उत्सव मनाया जाता है. परंपरागत मान्यता के अनुसार माहेश्वरी समाज की वंशोत्पत्ति युधिष्ठिर संवत 9 के ज्येष्ठ शुक्ल नवमी को हुई थी, तबसे माहेश्वरी समाज प्रतिवर्ष की जयेष्ठ शुक्ल नवमी को "महेश नवमी" के नाम से माहेश्वरी वंशोत्पत्ति दिन के रूप में बहुत धूम धाम से मनाता है. यह पर्व मुख्य रूप से भगवान महेश जी (महादेव) और माता पार्वती जी की आराधना को समर्पित है.
मान्यता है कि, युधिष्टिर संवत 9 जेष्ट शुक्ल नवमी के दिन भगवान महेश और आदिशक्ति माता पार्वती ने ऋषियों के शाप के कारण  पत्थरवत् बने हुए 72 क्षत्रिय उमराओं को शापमुक्त किया और पुनर्जीवन देते हुए कहा की, "आज से तुम्हारे वंशपर (धर्मपर) हमारी छाप रहेगी, तुम “माहेश्वरी’’ कहलाओगे". भगवान महेश और माता पार्वती की कृपा से 72 क्षत्रिय उमरावों को पुनर्जीवन मिला और माहेश्वरी समाज की उत्पत्ति हुई इसलिए भगवान महेश और माता पार्वती को माहेश्वरी समाज के संस्थापक मानकर माहेश्वरी समाज में यह उत्सव 'माहेश्वरी वंशोत्पत्ति दिन' के रुपमें बहुत ही भव्य रूप में और बड़ी ही धूम-धाम से मनाया जाता है. इस उत्सव की तैयारी पहले से ही शुरु हो जाती है. इस दिन धार्मिक व सांस्कृतिक कार्यक्रम किए जाते हैं, शोभायात्रा निकाली जाती हैं, भगवान महेशजी की महाआरती होती है. यह पर्व भगवान महेश और पार्वती के प्रति पूर्ण भक्ति और आस्था प्रगट करता है.
पाकिस्तान क्रिकेट टीम का स्कॉटलैंड दौरा

वनडे सीरीज

साल 1999 से अब तक 3 मैचों की 6 (उसमें विश्व कप) सीरीज हुई हैं। उसमें स्कॉटलैंड ने 0 सीरीज और 0 आईसीसी टूर्नामेंट जीते हैं।

टी20ई सीरीज

साल 2016 से अब तक 3 मैचों की 4 (उसमें विश्व कप) सीरीज हुई हैं। उसमें स्कॉटलैंड ने 0 सीरीज और 0 विश्व कप जीता हैं।
रेलमगरा लडपचा

रेलमगरा तहसील से 7 किमी दुर पछमता गांव में देवनारायण का प्रसिद्व मन्दिर स्‍थापित है जहां पर भगवान देवनारायण के यहां हजारो की संख्‍या में हजारो याञी हर शनीवार को दर्शन्‍ा के लिये आते हैै ा
इधर सभी बगड़ावतों का नाश हो जाने पर साडू माता हीरा दासी सहित मालासेरी की डूंगरी पर रह रही होती है। एक दिन अचानक वहाँ पर नापा ग्वाल आता है और सा माता को ७ बीसी राजकुमारों के भी मारे जाने का समाचार देता है और कहता है कि सा माता यहां से मालवा अपने पीहर वापस चलो। कहीं राजा रावजी यहां पर चढ़ाई ना कर दे। लेकिन सा माता जाने से मना कर देती है।
ंM��*

जब एक दिन सा माता की काली घोड़ी के बछेरा पैदा होता हैं, तब सा माता को भगवान की कही बात याद आती है कि काली घोड़ी के एक बछेरा होगा वो नीलागर घोड़ा होगा उसके बाद मैं आ

साडू माता भगवान के कहे अनुसार सुबह ब्रह्म मुहर्त में स्नान ध्यान कर भगवान का स्मरण करती है। वहीं मालासेरी की डूंगरी पर पहाड़ टूटता है और उसमें से पानी फूटता है, जल की धार बहती हुई निकलती है, पानी में कमल के फूल खिलते हैं, उन्हीं फूलों में से एक फूल में भगवान विष्णु देवनारायण के रूप में अवतरित होते हैं। माघ शुक्ला ७ सातय के दिन सम्वत ९९९ सुबह ब्रह्म मुहर्त में भगवान देवनारायण मालासेरी की डूंगरी पर अवतार (जन्म) लेते हैं। देवनारायण के टाबर (बालक) रूप को सा माता अपने गोद में लेती है, उन्हें दूध पिलाती हैं और उन्हें लाड करती हैं।
वहां से सा माता हीरा दासी और नापा ग्वाल गोठांंं आते हैं। गांव में आते ही घर-घर में घी के दिये जल जाते हैं और सुबह जब गांव भर में बालक के जन्म लेने की खबर होती है, नाई आता हैं घर-घर में बन्धनवाल बांधी जाती हैं। भगवान के जन्म लेने से घर-घर में खुशी ही खुशी हो जाती हैं। साडू माता ब्राह्मण को बुलवाती है बच्चे का नामकरण संस्कार होता है। भगवान ने कमल के फूल में अवतार लिया है, इसलिए ब्राह्मण उनका नाम देवनारायण रखते हैं। सा माता ब्राह्मण को सोने की मोहरे, कपड़े देती है, भोजन कराती है, मंगल गीत गाये जाते हैं। सूर्य पूजन का काम होने के बाद गांव की सभी महिलाएं सा माता को बधाई देने आती हैं। गांव भर में लोगों का मुंह मीठा कराया जाता है कि साडू माता की झोली में नारायण ने अवतार लिया है।
सेंट जेम्स पैलेस

ट्यूडर

एक अस्पताल की भूमि पर इंग्लैंड के हेनरी अष्टम द्वारा बनवाया गया यह महल संत जेम्स द लेस को समर्पित था।  नया महल जो हेनरी के प्रिय व्हाइटहाल महल के बाद दूसरे क्रम पर आता था, का सन 1531 और 1536 के मध्य एक छोटे घर के रूप में निर्माण कराया गया था ताकि प्रतिदिन के दरबारी कार्यों से पृथक समय बिताया जा सके। यह पास ही के व्हाइटहाल महल से आकार में छोटा था। इसे तमाम दरबारों, सरकारी कार्यालयों, राजदूतों के आवासों व कार्यालयों के इर्द-गिर्द बनाया गया था। इसकी सबसे प्रमुख विशेषता इसका उत्तरी द्वार है; जो एक चार मंज़िला इमारत है और जिसके दोनों ओर अष्टभुजी मीनारें हैं। इसके उपरी तल पर एक बड़ी घड़ी लगी हुई है। इस विशालकाय दीवाल घड़ी को बाद के वर्षों में सन् 1731 में लगाया गया था। इस पर हेनरी और उसकी दूसरी पत्नी एन के नामों के प्रथमाक्षर H.A. मुद्रित हैं। हेनरी ने इस महल को लाल ईंटों से बनवाया था।
महल का रंगरूप सन् 1544 में दोबारा बदला गया। इसकी छतों को शाही चित्रकार हैन्स होल्बाईन द्वारा रंगा गया। इसे मनमोहक शाही भवन ("pleasant royal house") की संज्ञा दी गई। हेनरी अष्टम के दो बच्चों हेनरी फित्ज़रॉय, रिचमंड और सोमरसेट का पहला ड्यूक और मैरी प्रथम की सेंट जेम्स में मृत्यु हुई थी। एलिज़ाबेथ प्रथम अक्सर इस महल में रहा करती थीं और कहा जाता है कि स्पेनी अर्माडा के इंग्लिश चैनल पार करने से पहले की रात उन्होंने यहीं इंतजार में बितायी थीं।

स्टुअर्ट

1638 में चार्ल्स प्रथम ने यह महल अपनी सास मैरी डी मेडिसि को दे दिया। मैरी यहाँ तीन वर्षों तक रहीं लेकिन एक कैथोलिक पूर्व रानी का यहाँ रहना संसद को पसंद नहीं आया और उन्हें जल्द ही यह महल छोड़कर कोलोग्न चले जाने को कहा गया। चार्ल्स प्रथम ने अपनी घोषित मृत्यु से पहले की अपनी रात सेंट जेम्स में ही बितायी थी। ओलिवर क्रॉमवेल ने इसके बाद इसे अंग्रेजी राष्ट्रकुल के दौरान सैन्य छावनी में बदल दिया। चार्ल्स द्वितीय, जेम्स द्वितीय, मैरी द्वितीय और ऐन इन सभी का जन्म इसी महल में हुआ था। 
राष्ट्रकुल की समाप्ति के बाद महल को चार्ल्स द्वितीय द्वारा पुन:स्थापित करवाया गया। उसी वक्त सेंट जेम्स उद्यान का निर्माण भी करवाया गया। 1698 में व्हाइटहाल महल के आग में नष्ट हो जाने के बाद विलियम और मैरी के शासनकाल में यह इंग्लैंड के महाराज का प्रमुख शाही निवास व प्रशासनिक भवन बन चुका था। शाही प्रशासनिक भवन की जिम्मेदारी यह महल अभी भी निभा रहा है।

बीसवीं शताब्दी

12 जून 1941 को यूनाईटेड किंगडम, कनाडा, ऑस्ट्रेलिया, न्यूज़ीलैंड, दक्षिण अफ्रीकी यूनियन के प्रतिनिधियों और बेल्जियम, चेकोस्लोवाकिया, यूनान, लक्ज़मबर्ग, नीदरलैंड, नॉर्वे, पोलैंड और युगोस्लाविया की निर्वासित सरकारों के प्रतिनिधियों व फ्रांस के जनरल डी गॉल ने यहाँ सेंट जेम्स में मुलाकात की और सेंट जेम्स का घोषणापत्र पर हस्ताक्षर किया। यह संधि संयुक्त राष्ट्र व उसके अधिकारपत्र के निर्माण के लिये हस्ताक्षरित छ: संधियों में से पहली थी।
पूर्वधला उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

पूर्वधला उपजिला बांग्लादेश के उत्तरी सीमा से सटे, मयमनसिंह विभाग के नेत्रकोना जिले में स्थित है।
राधावल्लभ संप्रदाय

राधावल्लभ संप्रदाय, हितहरिवंश महाप्रभु द्वारा प्रवर्तित एक वैष्णव सम्प्रदाय है।
फॉरेंसिक जीवविज्ञान

न्यायालयिक जीवविज्ञान एक आवेदन है जीवविज्ञान का जो कानून प्रवर्तन से जुड़ा हुआ है। यह न्यायालयिक मानव विज्ञान, वनस्पति विज्ञान फोरेंसिक , न्यायालयिक कीट विज्ञान , न्यायालयिक ओडोंटलजी और विभिन्न डीएनए या प्रोटीन आधारित तकनीक इस मे शामिल है। अपराधिक स्थान पर मिले सबूतो का विश्लेषण करना और उनसे अपराध साबित करना फॉरेंसिक का काम है। अपराधिक स्थान पर मिले खून, कोई जनवर या व्यक्ति का शरीर इन सब से अपराध और अपराधी का पता लगाया जा सकता है।

प्रकार

फॉरेंसिक मानवविज्ञान
फॉरेंसिक मानवविज्ञान मे अवशेष की पहचान करना और उसे बरामद करना करना। बस इतना ही नही बल्की अवशेष से पता लगाना की वह कोण थे। जाति, लिंग, उम्र और कद दोनों अक्सर अवशेष मापने और हड्डियों में संरचनात्मक सुराग की तलाश के द्वारा निर्धारित किया जा सकता है।
वनस्पति विज्ञान फोरेंसिक
लाश पर मिले फूल, पत्ती या पुष्प-रेणु या पराग से यह पता लगया जा सखता है की अपराध कब और कहा हुआ है। या मृत्यु के बाद अगर जगह बदली गई हो। पुष्प-रेणु या पराग (pollen) न नष्ट होने वाली पदार्थ है उस के विश्लेषण से पता लगया जा सकता है वह कोसे पेड़ या पोधे का है उस समय वह पोधा वहा था। फोरेनिस्क मे पुष्प-रेणु या पराग की अध्ययन को फॉरेंसिक पल्यनोलोग्य (palynology) कहा जाता है।
फॉरेंसिक ओडोंटलजी
फॉरेंसिक की साखा जिसमे विश्लेषण होता है दातों का। दात एक एसी धातु है जो सडती नही है या जलाने से नष्ट नही होती है। अपराधिक स्थान पर दात से व्यक्ति की पहचान की या सखती है। दंतवल्क मनुष्ये की सबसे ठोस पदार्थ है।
फॉरेंसिक डीएनए
डीएनए से किसी भी व्यक्ति की पहचान की जा सखती है। हर व्यक्ति का अलग डीएनए होता है। अपराधिक स्थान पर मिले थोडेसे मिले खून से भी डीएनए का विश्लेषण कर के व्यक्ति की पहचान पता लगया जा साखाता है।
उत्तर-दक्षिण विभाजन

उत्तर-दक्षिण विभाजन (North–South divide) से आशय विश्व के देशों में सामाजिक-आर्थिक तथा राजनैतिक दृष्टि से बहुत बड़ा अन्तर होने से है। सामान्यतः 'उत्तर' के अन्तर्गत यूएसए, कनाडा, यूरोप, एशिया के विकसित देश (जापान, हॉंगकांग, सिंगापुर, दक्षिण कोरिया, ताइवान) सहित आस्ट्रेलिया और न्यूजीलैण्ड आते हैं। विश्व का शेष भूभाग, 'दक्षिण' कहलाता है।
आदर्श नगर विधानसभा क्षेत्र (राजस्थान)

आदर्श नगर विधानसभा क्षेत्र राजस्थान का एक विधानसभा क्षेत्र है।
तानसेन सम्मान

पुरस्कार

इस सम्मान के अन्तर्गत दो लाख रुपए की आयकर मुक्त राशि एवं सम्मान पट्टिका के साथ शाल एवं श्रीफल भी भेंट किया जाता है।

टिप्पणी

मोहनवीणा वादक पंडित विश्वमोहन भट्ट ने ‘राष्ट्रीय तानसेन सम्मान’ से सम्मानित किए जाने पर कहा है कि ‘यह सम्मान मेरे लिए ग्रेमी अवार्ड से कम नहीं है।’
हिप्पारकस

हिप्पारकस (यूनानी: Ἵππαρχος, हिप्पारख़ोस, अंग्रेज़ी: Hipparchus, जन्म: अंदाज़न १९० ई॰पु॰, देहांत: अंदाज़न १२० ई॰पु॰) एक यूनानी ज्योतिषी, खगोलशास्त्री, भूगोलशास्त्री और गणितज्ञ थे। उन्हें पश्चिमी इतिहासकार त्रिकोणमिति (ट्रिगनोमॅट्री) का जन्मदाता मानते हैं।

ताराकोष

उन्होंने अपने व्यवसायकाल के अंत में अपना प्रसिद्ध तारों की सूची बनाई, लेकिन इतिहास के किसी मोड़ पर वह नष्ट हो गयी और वह मूल रूप से नहीं बची है। उन्होंने कम से कम ८५० तारों का बखान किया था, जिसे बाद में टॉलमी ने अपने आल्मागॅस्त नाम के ताराकोष में शामिल कर लिया। अल-सूफ़ी ने भी अपने ताराकोष को बनाने के लिए टॉलमी के ज़रिये मिली हिप्पारकस की तारों की फहरिस्त का प्रयोग किया। हिप्पारकस ने सारे तारों को उनके रोशनपन के आधार पर छह श्रेणियों में डाल दिया। जो बीस सब से रोशन तारे थे उन्हें 'एक' की श्रेणी दी गयी, उस से कम रोशन तारों को 'दो' की श्रेणी दी गयी, वग़ैराह। यही तरीक़ा आगे चलकर आधुनिक खगोलशास्त्र में तारों के खगोलीय कान्तिमान मापने की मानक विधि बन गयी और आजतक प्रयोग होती है।
प्राट-हेफ़ोर्ड मॉडल

Pratt ने isostasy को समझाने के लिए अपनी परिकल्पना को प्रस्तुत किया है । इसके लिए उन्होंने  different desity ,  same weight तथा different height  के लकङियो को Mercury से भरे पात्र मे तैराया जिसमे उनका सन्तुलन बना बराबर हो गया ।
जिसे pratt hypothesis के नाम से जाना जाता है ।
  Ss.
बुलन्दशहर जिला

विवरण

बुलन्दशहर प्राचीन काल में उच्छ नाम से, मध्यकाल में बरन नाम से जाना जाता था। इसी कारण प्रसिद्ध इतिहासकार जियाउद्दीन को जियाउद्दीन बरनी कहा जाता हो। इस समय नरौरा परमाणु केन्द्र के स्थित होने के कारण यह ज़िला प्रसिद्ध है। शिक्षा के क्षेत्र में इस जनपद का खुर्जा नगर प्रसिद्धि से युक्त है यहाँ 5 संस्कृत महाविद्यालय एवं 2 चौ॰चरण सिंह विश्वविद्यालय के महाविद्यालय स्थित हैं। इस ज़िला मैं एक कस्वा पहासू है जहा चिनी मिल है और यहाँ से करीब १० कि०मी० की दूरी पर भगवान भोले जी की साक्झात् निकली हुई प्रतिमा है जिसकी मन्य्ता बहुत है जो भी भक्त वहाँ जाता है उसकी हर मनोकामना पूरी होती है। यहाँ से ५० किमी दूर गंगा नदी के पास १० किमी दूर गाव याबापुर भी है जिसमे एक महान आत्मा ने सन १९८१ में जन्म लिया है।
गोपाल कृष्ण अडिग

गोपाल कृष्ण अडिग (१८ फ़रवरी १९१८) कन्नड़ में नवयुग के प्रवर्तक कवियों में से एक हैं। कृष्ण नकोबलु, हिमगिरिथ कंदर, वर्धमान, देहलिचाल्लि, आरोहण, मूलक महाशयस आदि उनके प्रमुख कविता संग्रह हैं। अनेक पुरस्कारों से अलंकृत गोपाल कृष्ण अडिग १९७४ में साहित्य अकादमी तथा कबीर सम्मान से भी सम्मानित हो चुके हैं।
एक्स ला चैपल संधि (१७४८)

एक्स ला चैपल की द्वितीय संधि १७४८ में ऑस्ट्रियन उत्तराधिकार युद्ध को समाप्त करने हेतु हुई थी। २४ अप्रैल, १७४८ को पवित्र रोमन साम्राज्य के पश्चिम में इम्पीरियल फ़्री सिटी- आखन में कांग्रेस एकत्रित हुई और परिणामतः यह संधि तय हुई।
इस संधि में ब्रिटेन और फ्रांस ही हावी रहे व अन्य देशों ने मात्र नतमस्तक हो उसे तब माना। हालांकि इस संधि ने ब्रिटेन और फ्रांस के बीच, अफ़्रीका, भारत और वेस्ट इंडीज़ के विवाद का कोई हल नहीं निकाला और यह लंबी शांति नहीं दे पाय़ी।
मौसा

माँ की बहन के पति को मौसा कहते हैं।
मौसी के पति को मौसा कहते हैं।
जेम्स हैवन

प्रारंभिक जीवन

हैवन का जन्म लॉस एंजिल्स, कैलिफ़ोर्निया में हुआ था, यह कलाकार जोड़ी जॉन वोइट और मार्शलीन बर्ट्रेंड की बेटे हैं। यह चिप टेलर के भतीजे, एंजेलिना जोली के भाई हैं। पिता की ओर से, हेवेन स्लोवाक और जर्मन मूल के हैं और माता की ओर से फ़्रेंच कनाडाई, डच और जर्मन वंश के हैं।}

कैरियर

हैवन ने 1998 में अपना पेशेवर अभिनय कैरियर शुरू किया था। इन्होने अपने बहन जोली की कई मुख्य अभिनय वाली फिल्मो में छोटी भूमिकायें निभाई हैं।
तिशानी दोषी

तिशानी दोषी एक भारतीय पत्रकार एवं नर्तकी हैं। वह चेन्नई के हैं।
उनका प्रथम कविता संग्रह 'कंट्रीज़ ऑफ द बॉडी' था जिसके लिये उनको २००६ में 'कविता में फॉरवर्ड पुरस्कार' मिला। उन्होंने एक उपन्यास 'द प्लैज़र सीकर्स' भी लिखा है।
अशोक सिंघल

जीवन परिचय

अशोक सिंघल का जन्म 15 सितम्बर 1926 को आगरा में हुआ था। उनके पिता एक सरकारी दफ्तर में कार्यरत थे। १९४२ में वे राष्ट्रीय स्वयंसेवक संघ से जुड़े।उन्होने १९५० में बनारस हिंदू विश्वविद्यालय इंस्टीट्यूट ऑफ टेक्नोलॉजी (अब, आई आई टी) से धातुकर्म में इंजीनियरिंग पूरी की। इसके पश्चात इंजीनियर की नौकरी करने के बजाये उन्होंने समाज सेवा का मार्ग चुना और आगे चलकर आरएसएस के पूर्णकालिक प्रचारक बन गये। उन्होंने उत्तर प्रदेश और आस-पास की जगहों पर आरएसएस के लिये लंबे समय के लिये काम किया और फिर दिल्ली-हरियाणा में प्रांत प्रचारक बने।
1975 से 1977 तक देश में आपातकाल और संघ पर प्रतिबन्ध रहा। इस दौरान अशोक सिंघल इंदिरा गांधी की तानाशाही के विरुद्ध हुए संघर्ष में लोगों को जुटाते रहे। आपातकाल के बाद वे दिल्ली के प्रान्त प्रचारक बनाये गये। 1981 में डा. कर्ण सिंह के नेतृत्व में दिल्ली में एक विराट हिन्दू सम्मेलन हुआ; पर उसके पीछे शक्ति अशोक सिंघल और संघ की थी। उसके बाद अशोक सिंघल को विश्व हिन्दू परिषद् के काम में लगा दिया गया।
इसके बाद परिषद के काम में धर्म जागरण, सेवा, संस्कृत, परावर्तन, गोरक्षा आदि अनेक नये आयाम जुड़े। इनमें सबसे महत्त्वपूर्ण है श्रीराम जन्मभूमि मंदिर आन्दोलन, जिससे परिषद का काम गाँव-गाँव तक पहुँच गया। इसने देश की सामाजिक और राजनीतिक दिशा बदल दी।

राम जन्मभूमि आन्दोलन

1984 में दिल्ली के विज्ञान भवन में एक धर्म संसद का आयोजन किया गया। सिंघल इस के मुख्य संचालक थे। यहीं पर राम जन्मभूमि आंदोलन की रणनीति तय की गई। यहीं से सिंघल ने पूरी योजना के साथ कारसेवकों को अपने साथ जोड़ना शुरू किया। उन्होने देश भर से 50 हजार कारसेवक जुटाये। सभी कारसेवकों ने राम जन्म भूमि पर राम मंदिर स्थापना करने की कसम देश की प्रमुख नदियों के किनारे खायी। 1992 में विवादित ढाँचा तोड़ने वाले कारसेवकों का नेतृत्व सिंघल ने ही किया था।
ओ तेरी

पटकथा

पीपी (पुल्कित सम्राट) और आनंद ईश्वरम देवदत्त सुब्रमण्यम अर्थात एड्स (बिलाल अमरोही) एक टीवी चैनल के लिए काम करते हैं। दोनों हमेशा कोई ना कोई गड़बड़ कर देते हैं जिसके लिए उनकी बॉस मॉनसून (सारा जेन डियास) उन्हें हमेशा डांटती फ़टकारती रहती है। वो उन्हें हमेशा कोई धमाकेदार समाचार लाने को कहती है। एक दिन सीबीआई अफ़सर अविनाश त्रिपाठी (कुलदीप सरीन) की हत्या हो जाती है। इस हत्या के पीछे सत्ता पक्ष के सदस्य बिला ख़्वाजा (अनुपम खेर) और विपक्षी नेता भंवर सिंह किलोल (विजय राज़) का हाथ है। दोनों ही एक दूसरे को फंसाने के चक्कर में त्रिपाठी की लाश पीपी और एड्स की गाड़ी में उनके गुर्गे रख देते हैं और पुलिस उन दोनों के पीछे पड़ जाती है। दोनों ही बुरी तरह से डर जाते हैं लेकिन जब उन्हें ज्ञात होता है कि लाश एक सीबीआई अफ़सर की है तो उन्हें लगता है कि ये सुनहरा मौक़ा है अपनी बॉस को प्रभावित करने का। वो लाश के साथ अपनी बॉस के पास पहुंच जाते हैं लेकिन इससे पहले कि उनकी बॉस गाड़ी तक पहुंचकर लाश देख सके, लाश रहस्यमय तरीक़े से ग़ायब हो जाती है।
झिनझिनयाली

जैसलमेर जिले में स्थित एक ग्राम पंचायत तथा उप तहसील जो उदयसिंहोत भाटी राजपूतों का बड़ा ठिकाना है। बसिया क्षेत्र का सबसे बड़ा गांव होने के कारण बसिया का सिरमौर और राजधानी कहलाता है।
जैसलमेर शहर से 95 किलोमीटर दूर स्थित इस गाँव में मूलचंदजी की प्रोल नामक प्राचीन धरोहर संरक्षित है।
बास्केटबॉल के अंतरराष्ट्रीय खिलाड़ी महिपालसिंह झिनझिनयाली गाँव के ही निवासी है।
उदयसिंहोत भाटियों के अन्य गाँव बईया, सिहड़ार कुंडा भाडली, देवड़ा है।
तिरुमंत्रम्

Elements of Hindu Iconography Vol. 2 Part 1.pdf
तिरुमंत्रम् शैव स्तोत्र ग्रंथ है जिसके रचियता शैव संत तिरुमूलर थे।

परिचय

शैव भक्तिसाहित्य दो भागों में विभाजित किया जा सकता है : 'स्तोत्र ग्रंथ और 'शास्त्र ग्रंथ'। शैव संतों द्वारा रचित भक्ति साहित्य को 'स्तोत्र ग्रंथ' कहते हैं। इनकी संख्या 12 है। शैव धर्म के दार्शनिक आचार्यो द्वारा रचे गए ग्रंथ 'शास्त्र ग्रंथ' कहलाते हैं। इन शास्त्र ग्रंथों में आत्मा, परमात्मा, पंचभूतों तथा कर्म आदि का विवेचन किया गया है। स्तोत्र ग्रंथों को शैव तिरुमुरै भी कहते है। तेरारम्‌, तिरुवाचागम्‌ तिरुमंगम्‌ आदि तिरुमुरे के अंतर्गत आते है। इस लेख में तिरुमंत्रम्‌ का परिचय दिया जा रहा है।
तिरुमंत्रम्‌ के रचियता शैव संत तिरुमूलर थे। इन्होंने इस ग्रंथ में 3000 पद्य लिखे हैं। समस्त ग्रंथ नौ तंत्रों में विभाजित हैं। ग्रंथ का प्रमुख विषय भक्ति है। किंतु इसमें भक्ति के साथ साथ दार्शनिक तत्वों का भी विशद विश्लेषण किया गया है। तमिल की सुप्रसिद्ध भक्त कवयित्री औवयार ने तिरुक्कुलर, तेवारम्‌ और तिरुवाचगम्‌ के वर्ग में तिरुमूलर के तिरुमंत्रम्‌ को भी महत्वपूर्ण स्थान दिया है। शैव सिद्धांतों की दृष्टि से इस चारों ग्रंथों में एकवाक्यता पाई जाती है।
तिरुमूलर ने प्रेम और भगवान्‌ को एक ही तत्व माना है। शिव ओर शक्ति को वे भिन्न नहीं मानते। वे शक्ति को शिव का अनुग्रह मानते है। शैव सिद्धांतों के अनुसार मूल तत्व तीन हैं - पति, पशु ओर पाश। इन्हीं का दूसरा नाम परमात्मा, जीवात्मा और प्रकृति है। ये तीनों तत्व सतोगुण, रजोगुण और तमोगुण के क्रमश: प्रतीक हैं। अक्षर, पद, मंत्र, कला, तत्व और भुवन इन छ: पदार्थो में संत तिरुमूलर ने परम शिव को व्यापक माना है। तिरुमूलर ने भगवान्‌ को रवि, सोम, मंगल, बुध, शुक्र, शनि आदि ज्येतिष्क पिंडो के अतिवर्ती के रूप में वर्णन किया है। वे शिव को श्रेष्ठतम उपास्य देव मानते हैं। उन्होने लोगों को वेद के मार्ग से चलने की प्रेरणा दी है।
तिरुमूलर के प्रथम तंत्र में भक्त के लिये आवश्यक शील की व्याख्या गई है। द्वितीय तंत्र में अगन्तियर का दक्षिणपथ में आगमन और शिव के वीरतापूर्ण कृत्यों का वर्णन है। प्रलय संबंधी कथाओं, सृष्टि, पालन, संहार, तिरोधान और अनुग्रह इन पाँच कृत्यों तथा शिव और शक्ति की लीलाओं का वर्णन भी इसी तंत्र में है। तृतीय तंत्र में अष्टांग योग और उसके अभ्यास की व्याख्या है। चतुर्थ तंत्र में हठयोग के साधनों का विवेचन है। पंचम तंत्र में चर्या, क्रिया, योग और ज्ञान नामक चार भागों का वर्णन है। षष्ठ तंत्र में शिव गुरु दर्शन की महिमा का वर्णन है, गुरु और शिव को एक ही बताया गया है। सप्तम तंत्र में अंडलिंग, र्पिडलिंग, सदाशिव लिंग, आत्मलिंग, ज्ञानलिंग और शिवलिंग के छ: आधारों का कथन है। धर्माचरण, शिवोपासना, संतमहिमा, योगमुद्रा आदि का विवरण भी इसी तंत्र में हैं। अष्टम तंत्र में शरीररचना, शिव में लीन होने के लिये शरीर त्याग करने की पद्धति, पति, पशु और पाश की व्याख्या आदि का विवेचन है। नवम और अंतिम तंत्र में गुरु, गुरुमठ, गुरुदर्शन शिवानंद नृत्य, चिदंबर नृत्य, आश्चर्य नृत्य, ज्ञानोदय, शिवदर्शन और समाधिदशा आदि का विस्तृत विवेचन है।
तिरुमंत्रम्‌ का आदर तमिलनाडु में उपनिषदों के समान ही होता रहा है और अब भी होता है।
अकेम्प्रोसेट

शारीरिक क्रिया

शराब जैव रासायनिक रिसेप्टर्स, जिन्हें एन -मिथाइल-डी-एस्पार्टएट रिसेप्टर्स, या एन.एम.डी.ए.आर (N M D A R) भी कहा जाता है, जो कि पुरानी शराब कि खपत की गतिविधि रोकता हैं ताकि इन रिसेप्टर्स के अधिक पैदावार (अप-रेगुलेशन) पर काबू रखा जा सके। इस प्रकार अचानक शराब संयम के इन कारणों से कुछ एन.एम.डी.ए.आर (NMDARs) सामान्य की तुलना में अधिक सक्रिय हो जाते हैं और उन्माद ट्रेमेंस (delirium tremens) और एक्सिटोटोक्सिक नयूरोनल मौत के लक्षणों का उत्पादन करते हैं। शराब से निकलने वाले उत्तेजक न्यूरोट्रांसमीटर की रिहाई में भारी उछाल लाती हैं, ग्लूटामेट की तरह, जो एन.एम.डी.ए.आर (NMDARs) को सक्रिय करते हैं। अकेम्प्रोसेट इस ग्लूटामेट की वृद्धि कम कर देता है। यह दवा इथेनॉल की वापसी से प्रेरित एक्सिटो-टोक्सिसिटी से सुसंस्कृत कोशिकाओं और ग्लूटामेट जोखिम के साथ संयुक्त इथेनॉल की वापसी से रक्षा भी करती हैं।

संभव न्यूरोप्रोटेक्शन

रोगियों को पीने से बचाने के अलावा रोगियों को अपनी स्पष्ट करने की क्षमता में मदद करने, कुछ प्रमाण बताते हैं कि अकेम्प्रोसेट न्यूरोप्रोटेक्टिव भी हैं (मतलब, यह न्यूरोन को नष्ट होने से और शराब की वापसी के प्रभाव से आने वाली मौत और संभवतः अन्य अपमान और क्षति से रक्षा करती हैं)।  उदाहरण के लिए, पाया गया हैं कि अकेम्प्रोसेट इस्केमिया द्वारा प्रेरित नुकसान से संवर्धित कोशिकाओं कि रक्षा करती हैं (अपर्याप्त रक्त प्रवाह है)।  इसके अलावा, यह दवा मस्तिष्क क्षति से शिशु हेम्स्टरस को संरक्षित करती हैं, जो आइबोटनिक एसिड (ibotenic acid) इंजेक्शन के विष से प्रेरित हैं, जो एक्सिटो-टोक्सिसिटी को बढ़ावा देता हैं (ग्लूटामेट रिसेप्टर्स का हानिकारक ओवर-एक्टिवेशन)।
अपमान की सदी

अपमान की सदी (चीनी: 百年国耻 (सरलीकृत), 百年國恥 (पारम्परिक)), को राष्ट्रीय अपमान की सदी, अपमान के सौ वर्ष और अन्य समान नामों से भी जाना जाता है। १९२० के दशक से चीन में राष्ट्रवाद के उदय के साथ ही गुओमिन्दांग और साम्यवादी दुष्प्रचारकों और इतिहासकारों द्वारा इन अवधारणाओं का उपयोग किया गया जिसमें पश्चिमी औपनिवेशिक शक्तियों और जापानी उपनिवेशवाद के अधीन रहकर चीन के दमन को चित्रित किया गया।

इतिहास

इस सदी का आरम्भ आमतौर पर उन्नीसवी सदी के मध्य से, प्रथम अफ़ीम युद्ध के ठीक-पूर्वकाल और अफ़ीम की व्यापक लत और चीन की राजनीतिक विवृत्ति से माना जाता है जो इसके बाद आरम्भ हुई।
अन्य प्रमुख घटनाएँ जिन्हें अपमान की सदी का भाग समझा जाता है वे हैं, व्हाम्पोआ और एइगुन की असमान सन्धियाँ, ताइपिंग विद्रोह, द्वितीय अफ़ीम युद्ध और पुराने ग्रीष्मकालीन महल की पदच्युति, चीनी-फ़्रान्सीसी युद्ध और प्रथम चीन-जापान युद्ध और तिब्बत पर ब्रिटेन का आक्रमण। इस काल के दौरान, चीन ने वह सभी युद्ध हारे जिसमें उसने भाग लिया और इन युद्धों के पश्चात हुई सन्धियों में उसे औपनिवेशिक शक्तियों को बहुत अधिक रियायतें देनी पड़ी।
और यह सदी प्रथम विश्व युद्ध के पश्चात जापान की इक्कीस माँगों और द्वितीय विश्व युद्ध के दौरान द्वितीय चीन-जापान युद्ध के साथ बीसवीं सदी में भी जारी रही।
इसका अन्त माना जाता है जब द्वितीय विश्व युद्ध के पश्चात मुख्यभूमि चीन से विदेशी शक्तियों का निष्कासन किया गया और १९४९ में आधुनिक चीन की स्थापना हुई। कुछ टिप्पणीकारों का मानना है कि इस सदी का समापन हाँगकाँग और मकाउ के चीन में विलय के साथ हुआ, जब चीनी भूमि से सभी विदेशी शक्तियों का निष्कासन पूर्ण हुआ। वहीं कुछ अन्य का मानना है कि अपमान की सदी का समापन ताइवान के चीन में विलय होने तक अधूरा है। यह भी ध्यान देने योग्य है कि कुछ विदेशी "अपमान" जैसे अमुर समामेलन, अभी तक अकृत है, पर इन्हें चीनी लोगों द्वारा आमतौर पर स्वीकृत किया जाता है।

विवक्षा

अपमान की सदी और चीनी साम्यवादी दल के इतिहासचित्रण "चीनी राज्यक्षेत्र की सम्प्रभुता और समग्रता" के परिणामस्वरूप ये चीनी राष्ट्रवाद की प्रमुख शक्तियाँ रहे हैं। इसने चीनी लोगों के बेल्ग्रेड में संयुक्त राज्य अमेरिका द्वारा चीनी दूतावास की बमबारी, हैनान द्वीप की घटना और २००८ बीजिंग ओलम्पिक के मशाल रिले के दौरान तिब्बत की स्वतन्त्रता के लिए यूरोपीय और अमेरिकी विरोध-प्रदर्शनों की धारणाओं को रंगने में प्रमुखता निभाई है।
नीति‍श नायक

नीति‍श नायक को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे दि‍ल्‍ली राज्य से हैं।
वोल्गोग्राद

वोल्गाग्राद (रूसी : Волгогра́д; IPA: [vəlɡɐˈɡrat] ( सुनें)) एक प्रमुख औद्योगिक नगर एवं दक्षिण रूस के वोल्गाग्राद ओब्लास्ट का प्रशासनिक केंद्र है। यह उत्तर से दक्षिण ८० किलोमीटर (५० मील) एवं वोल्गा नदी के पश्चिमी बैक में स्थित है।
बालिका बधू (1976 फ़िल्म)

रोचक तथ्य

== परिणाम
सत्

सत् यथार्थता का दूसरा नाम है।
भुवनेश्वर प्रसाद सिन्हा

शिक्षा

आरा के जिला स्कूल से प्रारंभिक शिक्षा पाने के बाद वे पटना कॉलेज से बीए (आनर्स) और पटना लॉ कॉलेज से बी. एल. किया। फिर इतिहास विषय में पटना विश्वविद्यालय से एम.ए. की पढ़ाई पूरी की। वे सभी परीक्षाओं में सर्वोच्च स्थान प्राप्त करते रहे। इतिहास में विश्वविद्यालय टॉपर होने के चलते उन्हें श्रीमती राधिका सिन्हा गोल्ड मेडल मिला था।

करियर

भुवनेश्वर प्रसाद सिन्हा ने पटना हाईकोर्ट में वकील के तौर पर अपना करियर आरंभ किया। वे 1922 से 1927 तक वकील के बतौर हाईकोर्ट में प्रैक्टिस करते रहे। फिर एडवोकेट बने। वे पटना के गवर्नमेंट लॉ कॉलेज में सन् 1926-35 तक लेक्चरर रहे। बाद के दिनों में बनारस हिन्दू विश्वविद्यालय के कोर्ट के भी सदस्य रहे। सरकारी वकील के तौर पर भी उन्होंने सेवा दी। सन 1943 में उन्हें पटना हाईकोर्ट में न्यायाधीश नियुक्त किया गया, जहां सन् 1951 तक रहे। नागपुर स्थित बांबे हाईकोर्ट की खंडपीठ में उन्हें मुख्य न्यायाधीश बनाया गया। सरकार ने 1954 में उन्हें प्रोन्नति देकर सुप्रीम कोर्ट में जज नियुक्त किया। पांच साल बाद अक्टूबर, 1959 में मुख्य न्यायाधीश बनाया गया। उस पद पर वे सेवानिवृत होने तक यानि 31 जनवरी, 1964 तक रहे।

धार्मिक जीवन

न्यायमूर्ति बीपी सिन्हा पूर्णरुप से धार्मिक प्रकृति के व्यक्ति थे। गंगा किनारे जन्म होने और बचपन बीतने के चलते मां गंगा के प्रति उनकी आगाध श्रद्धा थी। वे नियमित रूप से गंगा स्नान करते और गंगाजल का सेवन करते थे। वे भौतिकता और आधुनिकता के चक्कर में कभी नहीं पड़े। और सर्वोच्च न्यायालय के मुख्य न्यायाधीश रहने के बावजूद भी सामान्य आदमी के तौर पर अपनी जीवन गुजारा।

निधन

जस्टिस भुवनेश्वर प्रसाद सिन्हा का निधन 12 नवंबर, 1986 को हुआ। उनके बेटे भी सुप्रीम कोर्ट में जज रहे। हाल में उनके पोते बमभोला प्रसाद सिंह भी सुप्रीम कोर्ट के न्यायाधीश के अवकाश ग्रहण किये हैं। यानि उनकी तीन पीढियां न्यायिक सेवा में रही।